கேள்வி: பதே சிங் (தில்லி அரசியல்வாதி) - தனிப்பட்ட வழ்க்கை குறித்து விரிவாக சொல்லுங்கள்.
பதில்: பதே சிங் தொழிலால் ஒரு வியாபாரி. தந்தையின் பெயர் சக்தூ சிங் என்பதாகும். உத்தரபிரதேசத்தின் சவுத்ரி சரண்சிங் பல்கலைக்கழகத்தில் இளங்கலை பட்டம் பெற்றார். ஒர் இல்லத்தரசியை திருமணம் செய்து கொண்டார்.
கேள்வி: பதே சிங் (தில்லி அரசியல்வாதி) - அரசியல் வாழ்க்கை பற்றி விளக்கவும்.
பதில்: பதே சிங் 1993 ஆம் ஆண்டு தில்லி சட்டமன்றத் தேர்தலில் பாரதிய சனதா கட்சி சார்பாக பட்டியல் சாதியினருக்காக ஒதுக்கப்பட்ட நந்துநகரி சட்டமன்றத் தொகுதியில் போட்டியிட்டார். 13,429 வாக்குகள் பெற்றார் மற்றும் 781 வாக்குகள் வித்தியாசத்தில் தனது நெருங்கிய போட்டியாளரான இந்திய தேசிய காங்கிரசு ரூப் சந்தை தோற்கடித்தார்.[http://www.elections.in/delhi/assembly-constituencies/1993-election-results.html Delhi Assembly Election Results 1993] தில்லியின் முதல் சட்டமன்ற உறுப்பினரானார். 1995 முதல் 1998 வரை துணை சபாநாயகராகத் தேர்ந்தெடுக்கப்பட்டார். சபாநாயகராக விதிகள் குழுவிலும் உறுப்பினராக இருந்தார்.[http://delhiassembly.nic.in/1997-1998.htm Delhi Legislative Assembly] பதே சிங் 2008 ஆம் ஆண்டு நடைபெற்ற தில்லி சட்டமன்றத் தேர்தலில் கோகல்பூரில் (சட்டமன்றத் தொகுதி) இருந்து போட்டியிட்டார். 10,262 வாக்குகள் பெற்று நான்காவது இடத்தைப் பிடித்தார். பகுசன் சமாச் கட்சியின் சுரேந்திர குமார் வெற்றி பெற்ற நிலையில், பாசகவின் ரஞ்சீத் சிங் மூன்றாவது இடத்தைப் பிடித்தார்.[http://eci.nic.in/eci_main/StatisticalReports/AE2008/stats_DL_2008.pdf 2008 Election Commission of India] பதே சிங் 2014 திசம்பரில் பாசகவிலிருந்து விலகி அம் ஆத்மி கட்சிக்கு மூன்று பாசக தலைவர்களுடன் சேர்ந்தார். சாக்தராவில் நடந்த ஆம் ஆத்மி பேரணியில் இது அதிகாரப்பூர்வமாக அறிவிக்கப்பட்டது. 2015 தில்லி சட்டப் பேரவைத் தேர்தலில் கோகல்பூரில் இருந்து போட்டியிட்டு 71,240 வாக்குகள் பெற்றார். பாசகாவின் பதவியிலிருந்த சட்டமன்ற உறுப்பினர் ரஞ்சீத் சிங்கை 31,968 வாக்குகள் வித்தியாசத்தில் தோற்கடித்தார்.